जिन्हें लगता है कि सिनेमा कला नहीं, व्यवसाय है, मैं उनसे कहना चाहता हूं कि बिजनेस के भी कुछ उसूल होते हैं। केवल पैसा कमाना लक्ष्य नहीं होता। अगर आप सिनेमा का व्यवसाय कर रहे हैं, तो आपको सिनेमा को समझना होगा। आप गलत चीजें करके उन्हें सही साबित करना चाहते है, यह ठीक नहीं। क्या छोटा फिल्ममेकर बिजनेस नहीं करता? क्या अच्छा फिल्ममेकर बिजनेस नहीं करता? आप सिनेमा बनाकर बिजनेस कीजिए, नॉन सिनेमा बनाकर क्यों बिजनेस को खराब कर रहे हैं? आप सिनेमा बनाइए और उसकी मार्केटिंग कीजिए। मगर आप मार्केटिंग में सिनेमा घुसा रहे हैं। सिनेमा मार्केटिंग का हिस्सा नहीं हैं। ऐड फिल्में मार्केटिंग का हिस्सा हैं। जो मार्केटिंग मैनेजर बोलेगा, वैसा ऐड मेकर को बनाना पड़ेगा। फिल्मों को बाजार के हिसाब से बनाना हास्यास्पद है। आज जब फिल्म राइटर टेबल पर बैठता है, तो उसके दिमाग में मार्केट होता है। ऐसा करके आप सिनेमा को खत्म कर रहे हैं। मैं मार्केटिंग के विरुद्ध नहीं हूं, मैंने इसे खूब पढ़ा है। कोई प्रोडक्ट पहले तैयार होता है, िफर मार्केटिंग करने वालों से कहा जाता है कि अब इसे बेचकर आंखों में सपने हजार, मन में सवाल बेशुमार दिखाइए।